CELEX: 52008DP0248
Language: lv
Date: 2008-06-05 00:00:00
Title: ES Solidaritātes fonda mobilizācija Eiropas Parlamenta 2008. gada 5 jūnija rezolūcija par priekšlikumu Eiropas Parlamenta un Padomes lēmumam par ES Solidaritātes fonda mobilizāciju, piemērojot 26. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (COM(2008)0200 — C6-0164/2008 — 2008/2091(ACI))

26.11.2009   
            
            
               LV
            
            
               Eiropas Savienības Oficiālais Vēstnesis
            
            
               CE 285/96
            
         Ceturtdiena, 2008. gada 5. jūnijsES Solidaritātes fonda mobilizācija
   P6_TA(2008)0248
   Eiropas Parlamenta 2008. gada 5 jūnija rezolūcija par priekšlikumu Eiropas Parlamenta un Padomes lēmumam par ES Solidaritātes fonda mobilizāciju, piemērojot 26. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (COM(2008)0200 — C6-0164/2008 — 2008/2091(ACI))
   2009/C 285 E/18
   
      Eiropas Parlaments,
   ņemot vērā Komisijas priekšlikumu Eiropas Parlamentam un Padomei (COM(2008)0200 — C6-0164/2008),
   ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību (1) un jo īpaši tā 26. punktu,
   ņemot vērā Komisijas un abu budžeta lēmējiestāžu 2008. gada 16. aprīļa trialoga rezultātus,
   ņemot vērā Budžeta komitejas ziņojumu (A6-0205/2008),
   
               1.
            
            
               apstiprina šai rezolūcijai pievienoto lēmumu;
            
         
               2.
            
            
               nopietni iesaka Komisijai attiecībā uz ES Solidaritātes fondu iesniegt budžeta grozījumus, kas paredzēti vienīgi fonda līdzekļu izmantošanai, tā nodrošinot, ka netiek kavēta finansiālā atbalsta piešķiršana dabas katastrofu gadījumā;
            
         
               3.
            
            
               uzdod priekšsēdētājam kopā ar Padomes priekšsēdētāju parakstīt lēmumu un nodrošināt tā publicēšanu Eiropas Savienības Oficiālajā Vēstnesī;
            
         
               4.
            
            
               uzdod priekšsēdētājam šo rezolūciju kopā ar pielikumu nosūtīt Padomei un Komisijai.
            
         
      (1)  OV C 139, 14.6.2006., 1. lpp. Nolīgumā jaunākie grozījumi izdarīti ar Eiropas Parlamenta un Padomes Lēmumu 2008/371/EK (OV L 128, 16.5.2008., 8. lpp.).
   
      Ceturtdiena, 2008. gada 5. jūnijsPIELIKUMS
      
         EIROPAS PARLAMENTA UN PADOMES LĒMUMS
         (2008. gada 5. jūnijs)
         par ES Solidaritātes fonda mobilizāciju saskaņā ar 26. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību
         EIROPAS PARLAMENTS UN EIROPAS SAVIENĪBAS PADOME,
         ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību (1) un jo īpaši tā 26. punktu,
         ņemot vērā Padomes 2002. gada 11. novembra Regulu (EK) Nr. 2012/2002, ar ko izveido Eiropas Savienības Solidaritātes fondu (2),
         ņemot vērā Komisijas priekšlikumu,
         tā kā:
         
                     (1)
                  
                  
                     Eiropas Savienība ir izveidojusi Eiropas Savienības Solidaritātes fondu (Fonds), lai demonstrētu solidaritāti ar katastrofu skarto reģionu iedzīvotājiem.
                  
               
                     (2)
                  
                  
                     saskaņā ar 2006. gada 17. maija Iestāžu nolīgumu finansiālo palīdzību no Fonda var piešķirt, nepārsniedzot EUR 1 miljarda maksimālo apjomu gadā.
                  
               
                     (3)
                  
                  
                     Regulā (EK) Nr. 2012/2002 ir noteikta kārtība, kādā var piešķirt palīdzību no Fonda.
                  
               
                     (4)
                  
                  
                     Grieķija ir iesniegusi pieteikumu palīdzības saņemšanai no Fonda sakarā ar dabas katastrofu, ko izraisīja mežu ugunsgrēki 2007. gada augustā.
                  
               
                     (5)
                  
                  
                     Slovēnija ir iesniegusi pieteikumu palīdzības saņemšanai no Fonda sakarā ar dabas katastrofu, ko izraisīja plūdi 2007. gada septembrī,
                  
               IR PIEŅĒMUŠI ŠO LĒMUMU.
         1. pants
         Eiropas Savienības 2008. finanšu gada vispārējā budžetā mobilizē Eiropas Savienības Solidaritātes fondu, lai nodrošinātu EUR 98 023 212 saistību un maksājumu apropriācijām.
         2. pants
         Šo lēmumu publicē Eiropas Savienības Oficiālajā Vēstnesī.
         
            Briselē, 2008. gada 5. jūnijā
            
               Eiropas Parlamenta vārdā
               
                  priekšsēdētājs
               
            
            
               Padomes vārdā
               
                  priekšsēdētājs
               
            
         
      
      
         (1)  OV C 139, 14.6.2006., 1. lpp. Nolīgumā jaunākie grozījumi izdarīti ar Eiropas Parlamenta un Padomes Lēmumu 2008/371/EK (OV L 128, 16.5.2008., 8. lpp.).
      
         (2)  OV L 311, 14.11.2002., 3. lpp.